Előterjesztés Zalakaros Város Önkormányzata Képviselőtestülete 2022. december 15-én tartandó ülésére

Napirend címe: Balaton Fejlesztési Tanács - Településfejlesztési beruházások támogatására kiírt Felhívásra pályázat benyújtásával kapcsolatos döntés

Előterjesztést készítette: Illés Gabriella, projektmenedzser

Tisztelt Képviselőtestület!

A pályázati felhívás célja a klímaváltozás mérséklését és a klímaváltozáshoz való alkalmazkodást
elősegítő beruházási elemek, zöldfelületi fejlesztések megvalósítása.
A pályázat intenzitása 80%
A Felhívás alapján a nem partmenti, 1800 fő feletti települések 20% önrészt kötelesek biztosítani, melynek forrását meg kell jelölni a pályázat benyújtásáról szóló határozatban.
Célterület, melyre a pályázatot be kívánjuk nyújtani:
„A” célterület: Klímaváltozás környezeti hatásait mérséklő önkormányzati közterületi fejlesztések támogatása. 
1. Települési közterületek fejlesztése, zöldfelületek kialakításának, rehabilitációjának támogatása, mely során az érintett területek területhasználati céljukban, vagy funkciótól függetlenül műszaki kialakításukkal valósítanak meg klímaadaptációs célokat. 
A jelen pályázati felhívás értelmezésében települési zöldfelületnek tekintendő a település területén található közhasználatú, közcélú zöldfelületeket (pl. közparkok, parti sétányok, útmenti fasorok és növénykiültetések, stb.) 
A bírálat során a közpark, közkert területeken megvalósítandó fejlesztések előnyt élveznek. Nem támogatható tevékenység: 
· önkormányzati intézmények területén lévő zöldfelületek,
· strand,
· temető (működő temető, lezárt/felhagyott temető, kegyeleti park) fejlesztése
A hivatkozott pont keretében a Liget utcában tervezett Családi pihenőhely kialakítására nyújtanánk be a pályázatot 25 millió Ft összköltséggel.
Az első beadási szakaszhatárnap 2023. 01.15, a második 2023.05.15, amennyiben a forrásigények elérik a rendelkezésre álló keretösszeget (350 millió Ft) a pályázat benyújtási lehetőség lezárásra kerül.

Határozati javaslat:
Zalakaros Város Önkormányzat Képviselőtestülete
1.	támogatja Zalakaros Város Önkormányzata Családi pihenőhely kialakítása tárgyú pályázat benyújtását.
2.	jóváhagyja a pályázat kötelezően benyújtandó dokumentumok elkészítése érdekében bevonásra kerülő szakember megbízási díját, melyet maximálisan 1 millió Ft-ban határoz meg. (a szolgáltatás díja nyertes pályázat esetén a pályázat terhére elszámolható a meghatározott intenzitással). A költséget a 2023 évi költségvetés terhére biztosítja.
3.	a 2023 évi költségvetés terhére biztosítja a pályázat 20 %-os önrészét 5 millió Ft összegben.

Határidő:             azonnal
Felelős:               Novák Ferenc, polgármester
Operatív felelős: Illés Gabriella, projektmenedzser 
                            Horváthné Juhász Barbara pénzügyi osztályvezető-tájékoztatásul a költségvetés
                            részére

Zalakaros 2022. december 14.					
                         Novák Ferenc 
		  polgármester		

